sukhrobnurali/uzbek-legal-corpus huggingface dataset:
Umumiy yurisdiksiya sudlarining tuzilmasiga oʻzgartirish kiritish toʻgʻrisida
(decree, 2004-08-11)

Oʻzbekiston Respublikasi Oliy Majlisining 2004-yil 30-apreldagi 629-II-sonli “Sirdaryo viloyatining maʼmuriy-hududiy tuzilishiga baʼzi oʻzgartirishlar kiritish toʻgʻrisida”gi va “Qoraqalpogʻiston Respublikasi Boʻzatov tuman maʼmuriy-hududiy tuzilmasini tugatish toʻgʻrisida”gi qaroriga asosan hamda Oʻzbekiston Respublikasi “Sudlar toʻgʻrisida”gi Qonunining 78-moddasiga koʻra: 1. Qoraqalpogʻiston Respublikasi jinoyat ishlari boʻyicha Boʻzatov va Sirdaryo viloyati jinoyat ishlari boʻyicha Mehnatobod tuman sudlari tugatilsin. 2. Oʻzbekiston Respublikasi Prezidentining 2004-yil 20-fevraldagi PF-3400-sonli “Umumiy yurisdiksiya sudlarining ayrimlarini tugatish va qayta tashkil etish toʻgʻrisida”gi Farmoniga 7 ilovadan Boʻzatov, Mehnatobod tumanlari chiqarilib, Sirdaryo viloyati Sharof Rashidov tumanining nomi Sardoba tumani deb oʻzgartirilsin. 3. Oʻzbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash Departamenti, jinoyat ishlari boʻyicha Qoraqalpogʻiston Respublikasi va Sirdaryo viloyati sudlarining xarajatlar smetasi va shtat jadvallariga tegishli oʻzgartirishlar kiritsinlar. 4. Mazkur Farmon ijrosini nazorat qilish Oʻzbekiston Respublikasi Prezidentining Davlat maslahatchisi T. Xudaybergenov zimmasiga yuklatilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-03-01)

Oʻzbekiston Respublikasi Vazirlar Mahkamasining “Tovar-xomashyo birjalari faoliyatini takomillashtirishga doir qoʻshimcha chora-tadbirlar toʻgʻrisida” 2004-yil 31-maydagi 251-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasining 2003-yil 4-fevraldagi 66-son qarori (Oʻzbekiston Respublikasi QT, 2003-y., 2-son, 14-modda) bilan tasdiqlangan Birja faoliyatini litsenziyalash toʻgʻrisidagi nizomning 6-bandida: a) “b” kichik band quyidagi tahrirda bayon qilinsin: “b) ishlab turgan elektron birja savdo tizimi mavjudligi”, b) “e” kichik bandining ikkinchi va uchinchi xatboshi quyidagi tahrirda bayon qilinsin: “Oʻzbekiston Respublikasi Davlat mulki qoʻmitasi tomonidan beriladigan birja savdosining professional qatnashchisi shahodatnomasiga ega boʻlgan birja aʼzolarining birja savdolariga qoʻyilishi (fond birjalaridan va boshqa birjalarning fond boʻlimlaridan tashqari); investitsiya institutlari sifatida faoliyatni amalga oshirish huquqini beruvchi litsenziyaga ega boʻlgan birja aʼzolarining fond birjasida (boshqa birjalarning fond boʻlimlarida) birja savdolariga qoʻyilishi”; v) “j” kichik band quyidagi tahrirda bayon qilinsin: “j) birja savdolarida faqat oldindan eʼlon qilinadigan, isteʼmolchilar va mahsulot ishlab chiqaruvchilar keng tanishishi mumkin boʻlgan birja byulleteniga kiritilgan tovarlarni sotish, ayni paytda oldindan eʼlon qilinadigan birja byulleteniga kiritilmagan tovarlarni sotish taqiqlanadi”; g) quyidagi mazmundagi “m” — “r” kichik bandlar qoʻshilsin: “m) birja savdolarini faqat Oʻzbekiston Respublikasining butun hududida barcha birja aʼzolari bir paytda va teng kirishini taʼminlovchi elektron tizimda oʻtkazish; n) birja savdolarining elektron tizimi tomonidan avtomatik ravishda tuziladigan hamda tovar nomi, oʻlchov birligi, lotlar soni, operatsiya turi, tovarning savdoga qoʻyilgan narxi va bitishuv roʻyxatdan oʻtkazilgan narx, Incoterms qoidalariga muvofiq tovarni yetkazib berishning bazis shartlari, bitishuv tomonlari, bitishuv amalga oshirilgan aniq vaqt koʻrsatilgan, elektron protokollar tarzida kiritilgan bitishuvlar toʻgʻrisidagi axborotni uch yil mobaynida saqlash; o) birja byulletenlariga faqat bir xil standartga, bir turdagi xossalarga ega boʻlgan, ulgurji turkumlar bilan sotiladigan hamda oldindan koʻzdan kechirishni talab qilmaydigan birja tovarlarini kiritish; p) birjada kamida 100 ta sotilgan (tekin berilgan) brokerlik oʻrni mavjud boʻlishi; r) tovar-xomashyo birjalari rahbarlariga qoʻyiladigan malaka talablariga rioya etish”.
Korporativ qimmatli qogʻozlar bilan repo bitishuvlarni amalga oshirish toʻgʻrisidagi nizomni tasdiqlash haqida
(order, 2025-12-24)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Korporativ qimmatli qogʻozlar bilan repo bitishuvlarni amalga oshirish toʻgʻrisidagi nizom ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
Oʻzbekiston Respublikasining berilgan radiochastotalarini xalqaro-huquqiy himoya qilish toʻgʻrisida nizomni tasdiqlash haqida
(order, 2021-03-31)

Oʻzbekiston Respublikasining “Radiochastotalar spektri toʻgʻrisida”gi Qonuni, Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF-3358-son Farmoni va Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq, buyuraman: 1. “Oʻzbekiston Respublikasining berilgan radiochastotalarini xalqaro-huquqiy himoya qilish toʻgʻrisidagi nizom” ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan oʻn kun keyin kuchga kirgan deb hisoblansin. 3. Ushbu buyruq kuchga kirgan kundan boshlab amalda boʻlgan OʻzAPTning 1999-yil 22-mart 123-son buyrugʻi bilan tasdiqlangan hamda Oʻzbekiston Respublikasi Adliya vazirligida (1999-yil 3-mart, roʻyxat raqami 659) roʻyxatdan oʻtgan “Oʻzbekiston Respublikasining berilgan radiochastotalarini xalqaro-huquqiy muhofaza qilish toʻgʻrisidagi nizom” oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari A.D. Xadjayev zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2004-08-05)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2004-yil 28-mayda Ostana shahrida imzolangan “Markaziy Osiyo Hamkorlik” tashkilotiga aʼzo davlatlar oʻrtasida tele-radioeshittirish dasturlarini oʻzaro tarqatish toʻgʻrisidagi Bitim; 2004-yil 23-martda Toshkent shahrida imzolangan Oʻzbekiston Respublikasi Hukumati bilan Ozarbayjon Respublikasi Hukumati oʻrtasida ilmiy-texnikaviy hamkorlik toʻgʻrisidagi Bitim; 2004-yil 23-martda Toshkent shahrida imzolangan Oʻzbekiston Respublikasi Hukumati bilan Ozarbayjon Respublikasi Hukumati oʻrtasida erkin savdo toʻgʻrisidagi Bitimga (1996-yil 27-may, Boku sh.) oʻzgartirish va toʻldirishlar kiritish toʻgʻrisidagi Bayonnoma. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirliklar va idoralar rahbarlariga ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
YuRIDIK ShAXS TAShKIL ETMAGAN HOLDA TADBIRKORLIK FAOLIYATI BILAN ShUGʻULLANAYOTGAN JISMONIY ShAXSLARNING DAROMADIDAN QATʼIY BELGILANGAN HAJMLARDA OLINADIGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 26-fevraldagi 37-son va 2003-33-son qarori bilan tasdiqlangan Yuridik shaxs tashkil etmagan holda tadbirkorlik faoliyati bilan shuQullanayotgan jismoniy shaxslarning daromadidan qatʼiy belgilangan hajmlarda olinadigan soliqni hisoblab chiqarish va toʻlash tartibi toʻgʻrisidagi nizomning (2003-yil 3-aprel, roʻyxat raqami 1230 — Meʼyoriy hujjatlarining axborotnomasi, 2003-y., 7-8-son, Oʻzbekiston Respublikasi Qonun hujjatlari toʻplami, 2004-y., 4-son, 50-modda) 3-bandi quyidagi tahrirda bayon etilsin: “3. Qatʼiy belgilangan hajmlarda olinadigan soliqni toʻlovchilar mazkur toifadagi jismoniy shaxslar uchun belgilangan boshqa soliqlar, yigʻimlar va toʻlovlarni Oʻzbekiston Respublikasining amaldagi qonunchiligiga muvofiq toʻlaydilar.”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
2004-yil 28-29-avgust shanba va yakshanba dam olish kunlarini 2004-yil 30-31-avgust dushanba va seshanbaga koʻchirish toʻgʻrisida
(resolution, 2021-02-22)

Mustaqillik bayrami munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida Vazirlar Mahkamasi qaror qiladi: 2004-yil 28-29-avgust shanba va yakshanba dam olish kunlari 2004-yil 30-31-avgust dushanba va seshanbaga koʻchirilsin.
ISTEʼMOLChILARNI TABIIY GAZ BILAN LIMITSIZ ASOSDA TAʼMINLASh TARTIBI TOʻGʻRISIDA NIZOMNI TASDIQLASh HAQIDA
(other, 2019-08-28)

Oʻzbekiston Respublikasi Vazirlar Mahkamasining 2004-yil 5-fevraldagi 57-sonli “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qaroriga muvofiq qaror qiladi: 1. Ilova* qilinayotgan “Isteʼmolchilarni tabiiy gaz bilan limitsiz asosda taʼminlash tartibi toʻgʻrisida nizom” tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Jamoat foydalanish joylarida internet tarmogʻidan axborot olish imkonini berish tartibi toʻgʻrisida nizomni tasdiqlash haqida
(order, 2020-10-01)

Oʻzbekiston Respublikasi Vazirlar Mahkamasining “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida” 2004-yil 7-maydagi 215-son qarorini bajarilishini taʼminlash hamda jamoat foydalanish joylarida Internet tarmogʻi xizmatini taqdim etishni tartibga solish maqsadida buyuraman: 1. Jamoat foydalanish joylarida Internet tarmogʻidan axborot olish imkonini berish tartibi toʻgʻrisida nizom ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kundan soʻng kuchga kirishi belgilab qoʻyilsin. 3. Oʻzbekiston aloqa va axborotlashtirish agentligining “Hamma erkin foydalanilishi mumkin boʻlgan foydalanish punktlarida Internet tarmogʻidan foydalanishni taqdim etish tartibini tasdiqlash haqida” 2004-yil 5-iyuldagi 186-son buyrugʻi oʻz kuchini yoʻqotgan deb hisoblansin.
ISTEʼMOLChILARGA ELEKTR ENERGIYASINI YETKAZIB BERISh TARTIBI TOʻGʻRISIDA NIZOMNI TASDIQLASh HAQIDA
(order, 2005-01-21)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Elektr energetikada nazorat boʻyicha davlat inspeksiyasi “Oʻzdavenergonazorat” toʻgʻrisidagi” nizomga muvofiq va Oʻzbekiston Respublikasi Vazirlar Mahkamasining 2004-yil 5-fevraldagi 57 sonli qarorini bajarilishi boʻyicha buyuraman: 1. Ilova* qilinayotgan “Isteʼmolchilarga elektr energiyasini yetkazib berish tartibi toʻgʻrisidagi nizom” tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtgan kunidan boshlab 10 kundan keyin amalga kiritilsin. 3. Mazkur buyruq bajarilishining nazoratini oʻz zimmamda qoldiraman.
IShLAB ChIQARISh QUVVATLARINI KAMAYTIRISh (ChIQARISh) TARTIBI TOʻGʻRISIDA NIZOMNI TASDIQLASh HAQIDA
(resolution, 2019-06-24)

“Kimyo sanoati korxonalarini boshqarish tuzilmasini takomillashtirish va qishloq xoʻjaligiga agrokimyo xizmati koʻrsatishni yaxshilash chora-tadbirlari toʻgʻrisida”gi Oʻzbekiston Respublikasi Vazirlar Mahkamasining 2004-yil 23-yanvardagi qarorini bajarish boʻyicha nazorat rejasini ijro etish yuzasidan Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi, Davlat mulkini boshqarish va tadbirkorlikni qoʻllab-quvvatlash davlat qoʻmitasi va “Oʻzkimyosanoat” davlat aksionerlik kompaniyasi qaror qiladi: 1. Ishlab chiqarish quvvatlarini kamaytirish (chiqarish) tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
Ayrim turdagi aksizli tovarlarni ishlab chiqarish va sotishning hisobi tizimi toʻgʻrisidagi vaqtinchalik nizomni tasdiqlash haqida
(resolution, 2019-04-08)

Oʻzbekiston Respublikasi Vazirlar Mahkamasining “Isteʼmol tovarlari bilan ulgurji va chakana savdo qilishni tartibga solishga doir qoʻshimcha chora-tadbirlar toʻgʻrisida” 1999-yil 19-martdagi 125-sonli, “Pul mablagʻlarining bankdan tashqari muomalasini yanada qisqartirish chora-tadbirlari toʻgʻrisida” 2002-yil 5-avgustdagi 280-sonli, “Yuridik va jismoniy shaxslarni roʻyxatdan oʻtkazishni hamda ular tomonidan savdo faoliyati amalga oshirilishini tartibga solish chora-tadbirlari toʻgʻrisida” 2002-yil 26-noyabrdagi 407-sonli qarorlariga muvofiq Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi va Markaziy banki Boshqaruvi qaror qiladilar: 1. Ayrim turdagi aksizli tovarlarni ishlab chiqish va sotishning hisobi tizimi toʻgʻrisida vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin amalga kiritilsin.
OʻZBEKISTON RESPUBLIKASI PREZIDENTINING AYRIM FARMONLARI VA FARMOYISHLARINI OʻZ KUCHINI YOʻQOTGAN DEB HISOBLASH TOʻGʻRISIDA
(order, 2025-11-26)

Oʻzbekiston Respublikasi Prezidentining ayrim farmonlari va farmoyishlarini ilovaga muvofiq oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2000-yil 17-iyuldagi № F-1209-sonli farmoyishi. 3. Oʻzbekiston Respublikasi Prezidentining 2000-yil 29-sentabrdagi № PF-2720-sonli Farmonining 1, 2, 5-7-ilovalari. 4. Oʻzbekiston Respublikasi Prezidentining 2000-yil 19-dekabrdagi № F-1306-sonli farmoyishi. 5. Oʻzbekiston Respublikasi Prezidentining 2001-yil 18-dekabrdagi № F-1494-sonli farmoyishi. 6. Oʻzbekiston Respublikasi Prezidentining 2002-yil 3-yanvardagi № PF-3002-sonli Farmonining ilovasi. 7. Oʻzbekiston Respublikasi Prezidentining 2002-yil 20-fevraldagi № PF-3029-sonli Farmonining ilovasi. 8. Oʻzbekiston Respublikasi Prezidentining 2002-yil 30-maydagi № PF-3080-sonli Farmonining ilovasi. 9. Oʻzbekiston Respublikasi Prezidentining 2003-yil 31-yanvardagi № PF-3204-sonli Farmonining ilovasi. 10. Oʻzbekiston Respublikasi Prezidentining 2003-yil 20-iyundagi № F-1791-sonli farmoyishining 1-bandi va uning ilovasi.
XALQARO SHARTNOMALARNI TASDIQLASH TOʻGʻRISIDA
(resolution, 2004-07-22)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlash: 2004-yil 2-iyunda Toshkent shahrida imzolangan Oʻzbekiston Respublikasi Hukumati va Slovakiya Respublikasi Hukumati oʻrtasida bojxona ishi sohasida hamkorlik va oʻzaro yordam toʻgʻrisidagi Bitim; 2004-yil 15-iyunda Toshkent shahrida imzolangan Oʻzbekiston Respublikasi Hukumati va Xitoy Xalq Respublikasi Hukumati oʻrtasida giyohvandlik vositalari, psixotrop moddalarning noqonuniy aylanishiga va ularni suiisteʼmol qilishga qarshi kurashishda hamkorlik qilish toʻgʻrisidagi Bitim; Oʻzbekiston Respublikasi Hukumati va Xitoy Xalq Respublikasi Hukumati oʻrtasida 2004-yil 15-iyunda Toshkent shahrida imzolangan savdo-iqtisodiy, sarmoyaviy va moliyaviy hamkorlikni kengaytirish toʻgʻrisidagi Memorandum. 2. Oʻzbekiston Respublikasi Tashqi ishlar vazirligiga koʻrsatilgan xalqaro shartnomalarning kuchga kirishi uchun zarur boʻlgan ichki davlat tartib-taomillarining Oʻzbekiston Respublikasi tomonidan amalga oshirilayotganligi toʻgʻrisida tegishli bildirishnomalar yuborilsin. 3. Oʻzbekiston Respublikasi Bosh vazirining oʻrinbosarlari, manfaatdor vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining oʻz majburiyatlari bajarilishi ustidan nazoratni taʼminlasinlar.
KORXONALARDA XALQARO STANDARTLARGA MUVOFIQ BOʻLGAN SIFATNI BOSHQARISH TIZIMLARINI JORIY ETISH CHORA-TADBIRLARI TOʻGʻRISIDA
(resolution, 2016-01-01)

Mamlakatimizda ishlab chiqarilgan mahsulotlar va koʻrsatiladigan xizmatlarning tashqi va ichki bozorlarda raqobatbardoshliligini yanada oshirish, respublikaning eksport salohiyatini koʻpaytirish maqsadida Vazirlar Mahkamasi qaror qiladi: 3. Sifatni boshqarish tizimlari joriy etilishini muvofiqlashtirish boʻyicha maxsus ishchi guruh tashkil etilsin. 5. Sinov laboratoriyalariga ega boʻlgan korxonalar belgilangan tartibda tasdiqlanadigan roʻyxatga muvofiq laboratoriyada tekshirish va test sinovidan oʻtkazishda foydalaniladigan texnologiya jihozlari, shuningdek butlovchi buyumlar va ehtiyot qismlarni chetdan keltirishda, agar ularni yetkazib berish texnologiya jihozlari yetkazib berish uchun tuzilgan kontrakt shartlarida nazarda tutilgan boʻlsa, bojxona toʻlovlaridan, shu jumladan qoʻshilgan qiymat soligʻidan ozod qilinsin (bojxonada rasmiylashtirish yigʻimlari bundan mustasno). 6. “Oʻzstandart” agentligi xalqaro sifat standartlarini joriy etgan korxonalar reyestrini tashkil etsin va uning ommaviy axborot vositalarida muntazam ravishda eʼlon qilinishini taʼminlasin. 7. Oʻzbekiston Respublikasi Oliy va oʻrta maxsus taʼlim vazirligi bir oy muddatda Vazirlar Mahkamasiga texnika sohasi oʻquv yurtlarida “sifat menejeri” yoʻnalishi boʻyicha mutaxassislar tayyorlash dasturini joriy etish toʻgʻrisida takliflar kiritsin. 8. “Oʻzteleradio” kompaniyasi va Oʻzbekiston Milliy axborot agentligi korxonalarning ishlab chiqarishlarda sifatni boshqarish tizimlarini joriy etish boʻyicha tajribasini ommaviy axborot vositalarida keng yoritsinlar. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI NOREZIDENTLAR TOMONIDAN RADIOALOQANI TAShKIL ETISh UChUN RUXSATNOMA HUJJATLARINI RASMIYLAShTIRISh TARTIBI TOʻGʻRISIDA YOʻRIQNOMANI TASDIQLASh HAQIDA
(order, 2021-03-31)

Oʻzbekiston Respublikasining “Radiochastotalar spektri toʻgʻrisida”gi Qonuni, Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF–3358-son Farmoni va Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq, buyuraman: 1. “Oʻzbekiston Respublikasi norezidentlari tomonidan radioaloqani tashkil etish uchun ruxsatnoma hujjatlarini rasmiylashtirish tartibi toʻgʻrisida yoʻriqnoma” ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi. 3. Mazkur buyruq kuchga kirgan kundan boshlab amalda boʻlgan Oʻzbekiston pochta va telekommunikatsiya agentligining 1999-yil 28-avgustdagi 319-son buyrugʻi bilan tasdiqlangan hamda Oʻzbekiston Respublikasi Adliya vazirligida 1999-yil 6-avgustda 796-son bilan roʻyxatdan oʻtgan “Oʻzbekiston Respublikasi norezidentlari tomonidan radioaloqa tashkil qilish uchun ruxsatnomalarni rasmiylashtirish tartibi haqidagi yoʻriqnoma” oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari A.J. Xadjayev zimmasiga yuklansin.
2004 YILDA AMMIAKLI SELITRADAN TAShQARI, MINERAL OʻGʻITLARNI BIRJA SAVDOLARIDA SOTISh TARTIBI TOʻGʻRISIDA VAQTINChALIK NIZOMNI TASDIQLASh HAQIDA
(resolution, 2019-06-24)

Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qaroriga muvofiq qaror qilamiz: 1. “2004-yilda ammiakli selitradan tashqari, mineral oʻgʻitlarni birja savdolarida sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING “XUSUSIY TADBIRKORLIKDA TASHABBUS KOʻRSATISH VA UNI RAGʻBATLANTIRISH TOʻGʻRISIDA” 1995-YIL 5-YANVARDAGI PF-1030-SON FARMONINI AYRIM QOIDALARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2024-08-16)

Oʻzbekiston Respublikasining “Xususiy korxona toʻgʻrisida” Qonunini qabul qilinishi va Oʻzbekiston Respublikasining 2003-yil 12-dekabrdagi “Oʻzbekiston Respublikasining ayrim qonun hujjatlariga oʻzgartishlar va qoʻshimchalar kiritish toʻgʻrisida”gi Qonuni asosida: Oʻzbekiston Respublikasi Prezidentining “Xususiy tadbirkorlikda tashabbus koʻrsatish va uni ragʻbatlantirish toʻgʻrisida” 1995-yil 5-yanvardagi PF–1030-son Farmonining 2, 4 va 5-bandlari oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2024-05-07)

“Xususiy korxona toʻgʻrisida”gi Oʻzbekiston Respublikasi Qonuni qabul qilinganligi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 1. Vazirlar Mahkamasining “Xususiy tadbirkorlikda tashabbus koʻrsatish va uni ragʻbatlantirish boʻyicha kechiktirib boʻlmaydigan chora-tadbirlar toʻgʻrisida” 1995-yil 14-fevraldagi 55-son qarori (Oʻzbekiston Respublikasi QT, 1995-y., 2-son, 3-modda). 2. Vazirlar Mahkamasining “Oʻzbekiston Respublikasida xususiy tadbirkorlik toʻgʻrisidagi nizomga oʻzgartirish va qoʻshimchalar kiritish haqida” 1995-yil 15-sentabrdagi 361-son qarori (Oʻzbekiston Respublikasi QT, 1995-y., 9-son, 34-modda). 4. Vazirlar Mahkamasining “Oʻzbekiston Respublikasida xususiy tadbirkorlik toʻgʻrisidagi nizomga oʻzgartirish va qoʻshimchalar kiritish haqida” 1999-yil 7-iyuldagi 334-son qarori (Oʻzbekiston Respublikasi QT, 1999-y., 7-son, 36-modda). 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 1999-yil 14-sentabrdagi 427-son qaroriga (Oʻzbekiston Respublikasi QT, 1999-y., 9-son, 53-modda) ilovaning 7-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida” 2000-yil 5-iyundagi 214-son qarori (Oʻzbekiston Respublikasi QT, 2000-y., 6-son, 27-modda). 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2001-yil 27-iyundagi 276-son qaroriga (Oʻzbekiston Respublikasi QT, 2001-y., 6-son, 34-modda) ilovaning 6-bandi. 8. Vazirlar Mahkamasining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2001-yil 22-avgustdagi 347-son qaroriga (Oʻzbekiston Respublikasi QT, 2001-y., 8-son, 47-modda) 2-ilovaning 3-bandi.